Geir Pollen

Posteringar i språket

Dikt

Gyldendal

I

KIELLANDS DRESS

Kvar gong Kielland skreiv eit brev

tok han på seg sin penaste dress

før han sette seg til skrivebordet

Slik æra diktaren ein broder i ånda

Og korfor ikkje?

Eg vil ta på meg min einaste dress

og skrive eit kort brev til alle ting i rommet her

ein stol, ein gummistrikk, Petit Larousse

I brevet vil eg teikne ein naken mann

Når det er gjort vil eg gi bort alt

spikre dressen pent opp på veggen

og forlate dette rommet for godt

Slik vil eg ære min einaste dress